રાજ્ય તેમજ કેન્દ્ર કક્ષાએ તમામ પ્રકારના આડકતરા કરનો ભેગા કરવાનો એનો હેતુ છે. વર્ષ ૨૦૧૧માં યુપીએની સરકારે જીએસટીના અમલ માટે લોકસભામાં બંધારણીય સુધારો ખરડો રજૂ કર્યો હતો. છેક ૨૦૦૬થી પડતર જીએસટી અનેક રાજ્યોના કેટલાક મુદ્દાઓના કારણે અટકી પડયો હતો. રાજ્યો એ પેટ્રોલિયમ, તમાકુ અને નશાકારક વસ્તુઓને આમાંથી બાકાત રાખવાની માગ કરી હતી અને એવી પણ માગ કરી હતી કે જેને બાકાત રાખવામાં આવે એની યાદી પણ બંધારણીય સુધારા ખરડામાં સામેલ કરવી જોઇએ. વળતરના માળખાની બાબતમાં, રાજ્યઓ કેન્દ્ર પાસેથી પાંચ વર્ષના વળતરના મીકેનિઝમ અંગે વિગતો માગી હતી. ' આ ચર્ચા ખૂબ જ મહત્તનના તબક્કે છે અમને આશા છે કે આમાં સારી પ્રગતિ કરીશું. અમને ખૂબ આશા છે કે અવતા સપ્તાહો કે મહિનાઓમાં કોઇ એક મુદ્દે અમે સર્વસમંતી ઊભી કરી શકીશું' એમ દાસે ઉેર્યું હતું. તેમણે કહ્યું હતું કે ચાર- પાંચ મુદ્દા એવા છે જે રાજ્યો પાસે પડતર છે. એ દરેક ઉપર ચર્ચા તો થાય છે જ. આ સપ્તાહની શરૃઆતમાં વડા પ્રધાન મોદીએ સુચિત નવા આડકતરા વેરા અંગે બેઠક બોલાવી હતી અને ટુંક સમયમાં પડતર સીએસટીને કલીયર કરવાનો નિર્ણય કર્યો હતો. ' અમને આશા છે કે આગામી દિવસોમાં એ તમામ મુદ્દાઓ અંગે સ્પષ્ટતા થઇ જશે જેના કારણે સરકાર સંસદમાં બંધારણીય સુધારો પણ મુકી શકશે'.